Țara în care a început cea mai mare campanie de vaccinare anti-COVID din lume. Oamenii sunt vaccinați cu AstraZeneca și Covaxin.
India vaccinează în primă fază personalul medical și lucrătorii esențiali. Autoritățile indiene speră să imunizeze 300 de milioane de oameni. Indienii folosesc două seruri, AstraZeneca și Covaxin. India este cea mai populată țară din lume după China, are 1,35 de miliarde de oameni.
A început vaccinarea în India. Posibil cea mai mare campanie de vaccinare din lume. Personalul medical și lucrătorii esențiali sunt primii care primesc serul.Autoritățile indiene speră să imunizeze 300 de milioane de oameni.O sută pe zi, în cele 3006 centre deschise în toată țara.Premierul Indiei a lansat astăzi una dintre cele mai mari acțiuni de vaccinare din lume împotriva Covid-19.Narendra Modi a dat startul campaniei cu un discurs televizat. A transmis tuturor locuitorilor Indiei un mesaj."Vreau să le reamintesc tuturor indienilor că este esențial să aveți două doze de vaccin coronavirus. Nu faceți greșeala de a lua o doză și de a uita de a doua. Și, așa cum spun experții, va exista un decalaj de aproximativ o lună între cele două doze."Modi a declarat că țara va vaccina 30 de milioane de oameni în prima fază a campaniei, iar a doua fază va aduce numărul până la 300 de milioane.Guvernul a cumpărat 11 milioane de doze de la AstraZeneca și 5,5 milioane de ser de Covaxin."Există mai mult de 100 de țări a căror populație este mai mică de 30 de milioane. Iar India va vaccina 30 de milioane de oameni în prima fază a vaccinării în sine. În a doua fază, trebuie să ducem acest număr la 300 de milioane. Cei care sunt bătrâni sau suferă de boli grave, vor fi vaccinați în continuare." a mai adăugat Narendra Modi.India este cea mai populată țară din lume după China, are 1,35 de miliarde de oameni.Țara găzduiește cei mai mari producători de vaccinuri din lume și chiar dacă ar vaccina jumătate din populație, tot are unul dintre cele mai mari programe de imunizare.